hu en hu hu hu hu hu hu hu hu hu hu hu fr fr en hu hu en hu hu hu hu en hu hu de hu hu hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu it en pt hu pt en pt en pt hu pt hu pt hu pt hu hu en en hu en
Nemzetközi konferenciát rendezett Budapesten a HungaroControl – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 2 minutes
Nemzetközi konferenciát rendezett Budapesten a HungaroControl
A HungaroControl adott otthont a Thales Users Group konferenciának szeptember 24-től 26-ig. A nagy múltú rendezvény a légi közlekedési ipar kiemelkedően fontos nemzetközi fóruma, melynek célja, hogy elősegítse a légiforgalmi szolgáltatók együttműködését.
A légiforgalmi szolgáltatókat a technológiai változások, az utazási szokások változása, a generációs különbségek folyamatos kihívások elé állítják. Az előrejelzések szerint 2030-ra csak az Európa felett közlekedő repülőjáratok száma elérheti a 16,9 milliót. 2017-ben ez a szám 10,6 millió volt. A légi navigációs rendszereknek ezzel a rohamos forgalmi növekedéssel, e repülésbiztonsági és kapacitásbeli kihívásokkal kell lépést tartaniuk – hangzott el a légi közlekedési ipar kiemelkedően fontos nemzetközi fórumán, a Thales Users Group konferencián, Budapesten.A szeptember 24. és 26. között megrendezett eseményen 140 vendég és 30 szervezet osztotta meg tapasztalatait az iparág helyzetéről, az innovációs törekvésekről, illetve a digitális transzformációról.
„A kihívásokra a folyamatos innováció a megoldás. Ezért a repülésbiztonság fejlesztésére, a forgalommenedzsment hatékonyságának növelésére, a repülőjáratok árának csökkentésére és a környezetbarát eljárások fejlesztésére törekvő kezdeményezésekben igyekszünk folyamatosan Európa élmezőnyében maradni” – fogalmazott a konferencia nyitóelőadásában Szepessy Kornél. A HungaroControl vezérigazgatója ismertette a társaság elmúlt években elért eredményeit. A Searidge Technologies partnerségével megvalósított világraszóló innováció, a remote tower a március közepén megrendezett madridi World Air Traffic Control világkiállításon elnyerte a Jane’s repülési és haditechnikai szaklap légiforgalmi irányítás szekció futópálya kategóriájának nagydíját. A HungaroControl a sorozatban ötödször a világ legjobb repülőtere címet elnyerő szingapúri Changi légikikötő fejlesztéséhez is hozzájárulhat. A HUFRA révén pedig a HungaroControl Európában elsőként, 2015. február 5-től törölte el a teljes magyar légtérben a légi útvonalhálózatot, és vezette be a repülőgépek korlátozások nélküli szabad légtér használatát. A HUFRA jelentős gazdasági és környezetvédelmi eredményeket ért el azóta: a hazánk felett átrepülő járatok útvonala 4,5 millió kilométerrel csökkent, és a három év alatt 48 millió kilogrammal kevesebb szén-dioxid került a levegőbe. A Dubai Airport Show-n idén májusban Innovációs díjat vehetett át a magyar légiforgalmi szolgálat ezért a fejlesztésért.
„Céljaink között szerepel, hogy 2019 végére egy, a Fekete-tengertől egészen a cseh határig húzódó, mintegy 1000 kilométer kiterjedésű free route légteret hozzunk létre az érintett országok összefogásával” – közölte Szepessy Kornél.
A konferencián kiemelt szerepet kaptak a drónokkal kapcsolatos fejlesztések és a drónok forgalmi menedzsmentjét ellátó úgynevezett UTM rendszer. A résztvevők egyetértettek abban, hogy a drónok hatékony, biztonságos, flexibilis, tervezhető, költséghatékony, valamint felhasználóbarát alkalmazásához elengedhetetlen a megfelelő szabályozási, szabványosítási környezet és forgalmi menedzsment. A témában a HungaroControl szakmai napot rendez novemberben.
Fontos iparági törekvés a légi navigációs rendszerek tovább fejlesztése mesterséges intelligencia és öntanuló technológiák segítségével. A légiforgalmi szolgáltatók számára elsőrendű fontosságú az irányítói produktivitást növelő és rugalmasabb kapacitásmenedzsmentet lehetővé tevő megoldások gyors bevezetése, a kiberbiztonság állandó szem előtt tartásával.
Tags HUFRA HungaroControl konferencia légi közlekedés Thales Users Group
Previous articleNövekedés a konténerforgalomban
Next articleAlagút kötné össze a Déli és a Nyugati pályaudvart
Európában egyedülálló NATO-megbízást nyert el a HungaroControl
Szorosabb együttműködés a civil és katonai légi navigációs szolgáltatásban
„Emberfeletti teljesítményre van szükségünk”
Drón 60 méterre a repülőtől
Forgalmi rekordok, nemzetközi díjak
Csendes ősz, fagyos tél
„Emberfeletti teljesítményre van szükségünk”
Léptékváltás az air cargo forgalomban
30. MLBKT Kongresszus - NavigátorVilág kedvezménnyel!
Körforgásos gazdaság: Az Ermewa élen jár a zöld jövő felé…
Magyar-román regionális logisztikai együttműködési konferencia
Interjú Vásárhelyi Árpáddal a magyar gabonaexport korlátozásáról
Ha Ön ember, hagyja üresen ezt a mezőt:
© Copyright 2022. All rights reserved.